《明妃曲》
宋代·陈造

汉宫第一人，只合侍天子。
四弦春风手，可用入胡耳。
天生国艳或累，金赂画工宁不耻。
玉颜初作万里行，朔风黧面尘昏。
路人私语泪栖睫，况妾去国怀君恩。
穹庐渐耐胡天冷，政复难忘心耿耿。
夜深拜月望长安，顾叹当时未央影。
胡雏酌酒单于舞，铭肺千年朝汉主。
传闻上谷与萧关，知顷耕桑皆乐土。
向来屯饷仍缯絮，庙算年年关圣虑。
但令黄屋不宵衣，埋骨龙荒妾其所。

作者简介：陈造（1133年～1203年）字唐卿，高邮（今属江苏）人。生于宋高宗绍兴三年，孝宗淳熙二年（1175年）进士，以词赋闻名艺苑，撰《芹宫讲古》，阐明经义，人称“淮南夫子”。范成大见其诗文谓“使遇欧、苏，盛名当不在少游下。”尤袤、罗点得其骚词、杂著，爱之手不释卷。郑兴裔荐其“问学闳深，艺文优赡”。调太平州繁昌尉，改平江府教授，寻知明州定海县，通判房州权知州事。房州秩满，为浙西路安抚司参议，改淮南西路安抚司参议。自以转辗州县幕僚，无补於世，置江湖乃宜，遂自号江湖长翁。宁宗嘉泰三年卒，年七十一。